**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „N. KIRSNOS K. BENDRUOMENĖS GEROSIOS PATIRTIES PASISĖMIMAS” IR** **JO DALINIO** **FINANSAVIMO**

2020 m. birželio 10 d. Nr. 34-390

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgdama į N. Kirsnos kaimo bendruomenės komiteto 2020-06-04 prašymą „Dėl paramos“, Lazdijų rajono savivaldybės taryba n u s p r e n d ž i a:

1. Pritarti N. Kirsnos kaimo bendruomenės komiteto projektui „N. Kirsnos k. bendruomenės gerosios patirties pasisėmimas“ ir numatyti 2020 m. Lazdijų rajono savivaldybės biudžete ne daugiau kaip 366,92 Eur projekto tinkamų finansuoti išlaidų.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. (8 318) 51 244

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „N. KIRSNOS K. BENDRUOMENĖS GEROSIOS PATIRTIES PASISĖMIMAS“ IR** **JO DALINIO** **FINANSAVIMO“**

**AIŠKINAMASIS RAŠTAS**

2020-06-08

Lazdijų rajono savivaldybės tarybos sprendimo projektas „Dėl pritarimo projektui „N. Kirsnos k. bendruomenės gerosios patirties pasisėmimas“ ir jo dalinio finansavimo” parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“ ir atsižvelgiant į N. Kirsnos kaimo bendruomenės komiteto 2020-06-04 prašymą „Dėl paramos“.

Šio sprendimo tikslas – pritarti N. Kirsnos kaimo bendruomenės komiteto projektui „N. Kirsnos k. bendruomenės gerosios patirties pasisėmimas“ ir numatyti 2020 m. Lazdijų rajono savivaldybės biudžete ne daugiau kaip 366,92 Eur projekto tinkamų finansuoti išlaidų.

N. Kirsnos kaimo bendruomenės komitetas rengia projektą „N. Kirsnos k. bendruomenės gerosios patirties pasisėmimas“ pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6.

Didžiausia galima paramos suma vietos projektui – 7000 Eur. Priemonė „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ skirta didinti socialinį, kultūrinį, sveikos gyvensenos ir aktyvaus poilsio potencialą. Stiprėjant žmonių kultūrinės, socialinės, aktyvios ir turiningos veiklos įgūdžiams, sukuriamos prielaidos aktyvesnei gyventojų socialinei pozicijai.

Priemone taip pat siekiama paskatinti kaimo jaunus žmones imtis bendrų iniciatyvų, skatinti jaunų žmonių socialinę, kultūrinę, turiningo laisvalaikio, pažintinę, švietėjišką veiklą, taip mažinant žalingų įpročių paplitimą ir didinant jaunų žmonių motyvaciją likti kaime.

Bendra projekto „N. Kirsnos k. bendruomenės gerosios patirties pasisėmimas“ vertė – 7000 Eur (į šią sumą įskaitant PVM).

N. Kirsnos kaimo bendruomenės komitetas prašo Lazdijų rajono savivaldybės prisidėti prie projekto įgyvendinimo ir skirti 366,92 Eur projekto veikloms finansuoti.

Jeigu būtų skirtas finansavimas šiam projektui, planuojama, kad 2020 metais N. Kirnos kaimo bendruomenės komitetas organizuos vienos dienos išvyką „Vytauto ir totorių palikimas Lietuvoje“, dviejų dienų metodinę kelionę „Išskirtinė Žemaitija: tradiciniai amatai bei kulinarinis paveldas“ bei išvyką „M. K Čiurlionio kelias – Druskininkai, Varėna“ ir šventę Lazdijų krašto gyventojams „Gera pabūti kartu“.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė